Markmið er öllu heldur að styðja sjúkling og fjölskyldu hans að takast á við breyttar aðstæður og gera þeim kleift að njóta lífsins eins vel og hægt er . Sýnt hefur verið fram á aukin lífsgæði en einnig bættar lífshorfur þegar líknarmeðferð er veitt snemma í sjúkdómsferli einstaklings samhliða t.d krabbameinslyfjameðferð . Sérhæfð líknarmeðferð er veitt af heilbrigðisstarfsfólki sem hefur sérstaka menntun , reynslu og þekkingu á sviði líknarmeðferðar . Þessir aðilar veita stuðning og ráðgjöf varðandi líknarmeðferð á öllum stigum sjúkdóms , þótt almennt verði þörf fyrir sérhæfða aðkomu meiri eftir því sem sjúkdómur ágerist . Sérhæfð líknarmeðferð er veitt innan LSH á Líknardeildinni í Kópavogi , en þar er 12 rúma legudeild , 4 rúma 5 - daga deild og göngudeild líknarmeðferðar . Auk þess er á LSH starfrækt Líknarráðgafateymi sem veitir ráðgjöf innan spítalans auk þess sem það starfar að gæðamálum og rannsóknum í líknarmeðferð . Þá er sérhæfð heimaþjónusta veitt af HERU sérhæfðri líknarþjónustu LSH ( HERA-Heima-Eftirlit-Ráðgjöf-Aðstoð ) .